महिला की हत्या मामले में नहीं मिला कोई सुराग
थानांतर्गतमहावीर मुहल्ला निवासी वृद्धा महिला राजकुमारी देवी(63) की गुरुवार को की गई नृशंस हत्या के मामले में 24 घंटे बाद भी पुलिस को कोई सुराग नहीं मिला है। हालांकि पुलिस की ओर से हत्या को लेकर मृतक के पुत्र प्रवीण चंद्रा की ओर से थाने में दर्ज कराई गई प्राथमिकी में नामजद किए गए उसी मुहल्ले के राज कुमार सिन्हा उर्फ टिकरा को हिरासत में लेकर पूछताछ कर रही है। शुक्रवार को जिले के एसपी नवीन सिन्हा सहित अन्य पुलिस पदाधिकारियों की ओर से अलग-अलग स्थानों पर ले जाकर पूछताछ की गई। पूछताछ के दौरान उसने इस घटना में शामिल रहने से इंकार किया है।
गौरतलब रहे कि उक्त महिला की लाश थाना से महज 200 मीटर की दूरी पर जंगल जाने वाले रास्ते के पगडंडी के समीप झाड़ी से मिली थी। शव पर धारदार हथियार के निशान पाए गए थे। शव के समीप से खून से सनी टांगी मिला था। घटना से आक्रोशित लोगों ने शाम में सड़क जाम कर हत्यारों की गिरफ्तारी की मांग गई थी। बाद में घटना स्थल पर पहुंचे क्षेत्र की विधायक सह मंत्री डॉ. नीरा यादव के अलावा एसपी नवीन कुमार सिन्हा की ओर से अपराधियों की जल्द गिरफ्तारी के आश्वासन पर लोगों ने जाम हटा लिया था। इधर हिरासत में लिए गए युवक का पुलिस की ओर से फिंगर प्रिंट भी लेकर घटना में उसकी संलिप्तता का पता लगाने की कोशिश की जा रही है।
hin_Deva hin_Deva hin_Deva